kardosdrur/scandi-wiki huggingface dataset:
Allan Nørregaard

Allan Nørregaard Christensen (født 19. marts 1981) er en dansk sejler, der sejler 49er sammen med Peter Lang og deltog i og vandt bronzemedalje ved OL 2012 i denne båd. Nørregaard er rorsmand i båden.

Det var ikke denne båd, der sikrede OL-pladsen, men brødrene Simon og Emil Toft, der vandt bronze ved VM i Perth i december 2011, men dette par stoppede med at sejle en måned senere. Nørregaard og Lang blev i stedet udtaget på basis af deres resultater fra VM i 2011, hvor de blev nummer 5, og to World Cup-stævner i 2012. Kort efter at være udtaget vandt Nørregaard og Lang bronze ved VM i Zadar, Kroatien.

Nørregaard begyndte at sejle som seksårig; hans første store resultat kom, da han som trettenårig vandt NM i optimistjolle. I 2000 vandt han ungdoms-EM i 49er, og allerede i 2004 var han tæt på at blive udtaget til OL i Athen, idet han blev nummer to i OL-udtagelsen. Fra 2006 kom han med i arbejdet med at få etableret en slagkraftig tornado-besætning med henblik på OL i 2012, men da denne bådtype to år senere blev fjernet fra det olympiske program, prøvede Nørregaard forskellige andre bådtyper, inden han vendte tilbage til 49eren, hvor han fra 2009 sejlede sammen med Peter Lang. Nørregaard stiller op for Kolding Sejlklub.

Noter

Eksterne henvisninger 

 
 

Sejlsportsfolk fra Danmark
Olympiske bronzemedaljevindere fra Danmark
Medaljevindere fra Danmark ved sommer-OL 2012
Deltagere for Danmark ved sommer-OL 2016
Fanny Tuxen

Fanny Tuxen (født Seemann, 9. juni 1832 i København, død 24. april 1906 sammesteds) var en dansk forfatterinde. Hun var gift med kaptajnløjtnant Elias Tuxen, en søn af Nicolai Henrik Tuxen.

Sin første bog, En Moders Fortællinger, udgav hun 1866 under pseudonymet Eva, som hun fremdeles en tid lang benyttede såvel til de mange bidrag, hun leverede til "Børnevennen", som til selvstændig udgivne bøger, dels samlinger af børnefortællinger som Naar Lampen er tændt, Julehistorier for Børn og Ny Julehistorier, Fortællinger for Ungdommen, dels større novellistiske arbejder, Elinor Falsen, Eva Ross og flere, dels endelig en række skrifter, som væsentlig går ud på at vejlede de unge under forskellige livsforhold. Ved disse sidste arbejder, der gennemgående er udtryk for en klog, varmtfølende og fintdannet kvindes opfattelse af livet, af menneskene og af disses pligter mod hverandre, — fremhæves kan Til Bruden fra en Sølvbrud (2. oplag, 1883), Til Moderen fra en Bedstemoder, Til Konfirmanden, Til den unge Tjenestepige og Husmødrenes Forhold til Tyendet — har Tuxen utvivlsomt stiftet gavn i vide kredse. Sit novellistiske talent har hun udnyttet samvittighedsfuldt og elskværdig, og hendes fortællinger bærer ofte vidnesbyrd om fin og alvorlig opfattelse såvel af den unge kvinde som af børnene. Ikke få af hendes arbejder er udgivne på tysk. Hun er begravet på Holmens Kirkegård.

Kilder

Eksterne henvisninger 
 Fanny Tuxen på Dansk Forfatterleksikon
 Fanny Tuxen på Dansk kvindebiografisk leksikon  

Novelleforfattere fra Danmark
Børnebogsforfattere fra Danmark
Dansksprogede forfattere fra Danmark
Danskere i 1800-tallet
Personer fra København
Fanny
Personer i Dansk Biografisk Leksikon
Salmonsens
Kvindelige forfattere i det 19. århundrede
Mniaceae

Mniaceae er en familie af mosser. Seks af de 16 slægter findes i Danmark.

Medlemmerne af denne familie har ofte påfaldende store, gennemsigtige blade, der er forsynet med tænder og randsøm, og hvis celler er sekskantede. Peristomet er dobbelt.

 Cinclidium
 Mnium
 Plagiomnium
 Pohlia
 Pseudobryum
 Rhizomnium

 Cyrtomnium
 Epipterygium
 Leucolepis
 Mielichhoferia
 Ochiobryum

 Orthomnion
 Pseudopohlia
 Schizymenium
 Synthetodontium
 Trachycystis

Litteratur 
 Andersen, A.G. et al. Den danske mosflora. I. Bladmosser, 1976, Gyldendal, .
 Smith, A. J. E. The Moss Flora of Britain and Ireland, 2004, Cambridge University Press, 
 Mogensen, G.S. & Goldberg, I. Danske navne for Tørvemosser, Sortmosser, og Bladmosser der forekommer i Danmark, 2005. PDF-dokument

 
Mosfamilier
Peter Lang

Peter Ørsted Lang (født 12. juni 1989) er en dansk sejlsportsmand, der sejler 49er sammen med Allan Nørregaard og deltog i og vandt bronzemedalje ved OL 2012 i denne båd. Lang er gast i båden. I øjeblikket underviser han på Oure efterskole.

Det var ikke denne båd, der sikrede OL-pladsen, men brødrene Simon og Emil Toft, der vandt bronze ved VM i Perth i december 2011, men dette par stoppede med at sejle en måned senere. Nørregaard og Lang blev i stedet udtaget på basis af deres resultater fra VM i 2011, hvor de blev nummer 5, og to World Cup-stævner i 2012. Kort efter at være udtaget vandt Nørregaard og Lang bronze ved VM i Zadar, Kroatien.

Lang begyndte at sejle som elleveårig; hans første store resultat kom, da han som femtenårig vandt EM i Hobie 405-klassen sammen med Mark Landry i 2004. Han sejlede også 29er, inden han kom med som gast i 49eren hos Allan Nørregaard i 2009. Lang stiller op for Fredericia og Kolding Sejlklub.

Noter

Eksterne henvisninger 
 
 
 

Sejlsportsfolk fra Danmark
Olympiske bronzemedaljevindere fra Danmark
Medaljevindere fra Danmark ved sommer-OL 2012
Bremsbilen

Bremsbilen eller Julius Brems’ Motorvogn model 1, type A, er en af de første danskfremstillede biler. Den kørte første gang, 5. juli 1900 i Viborg. 

Julius Brems hørte at der i Tyskland og Frankrig blev gjort forsøg med at få en forbrændingsmotor til at drive et 4-hjulet køretøj. I den tyske by Eisenach havde en cykelfabrik etableret et samarbejde med en motorfabrik fra Frankrig, Brems sendte i 1899 derfor sine sønner Aage og Jakob til Tyskland på cykel, hvor de skulle søge arbejde og angiveligt foretage en form for industrispionage for deres far. Efter syv måneders ansættelse vendte sønnerne hjem til Viborg med viden og forskellige tegninger om hvordan man producerede en bil. 

Hele foråret år 1900 arbejde familien Brems på deres bil, og tidligt om morgenen den 5. juli 1900 kunne de for første gang teste bilen. De kørte ned ad Dumpen i det laveste af biles to gear, og fortsatte derefter ud mod Hald med 15 kilometer i timen inden der opstod problemer med motoren. De hjemmelavede tændrør brændte sammen, og bilen måtte skubbes til Viborg af nogle soldater der kom forbi Julius Brems og sønnerne. Efter en reparation på værkstedet, kom bilen igen ud og køre samme eftermiddag, og denne gang kunne de fortsætte deres kørsel rundt i Viborg. Fra 1900 til 1907 producerede Brems i alt 8 biler, men måtte opgive produktionen på grund af dårlig økonomi. Fabrikken blev dog den første danske bilfabrik. 

En kopi af Julius Brems’ Motorvogn model 1, type A blev i 2007 fremstillet i 2 eksemplarer, på baggrund af de originale tegninger der var bevaret hos sønnen Jakobs barnebarn. Det ene eksemplar står udstillet på Viborg Museum, i mens det andet er aktivt i Viborgs gader ved specielle lejligheder.

Eksterne henvisninger og kilder 
 www.bremsbilen.dk

Referencer 

Biler
Thomas Malory

Sir Thomas Malory (ca. 1405 – 14. marts 1471) var en engelsk digter; han indsamlede, redigerede og udgav en samling engelske og franske eventyr om Kong Arthur og ridderne af det runde bord under titlen Le Morte d’Arthur. Historikerne John Leland (1506-1552) og John Bale (1495-1563) troede, at han var waliser; men moderne forskere, begyndende med George Lyman Kittredge i 1894, identificerer ham som Sir Thomas Malory fra Newbold Revel i Warwickshire, England. Denne Sir Thomas Malory var en adelsmand, godsejer og medlem af parlamentet.

Noter 

Digtere fra England
Politikere fra England
Foreningen Herberger langs Hærvejen

Foreningen Herberger langs Hærvejen er startet som en almennyttig forening i januar 2005 med det formål at administrere etablering og drift af 10-12 herberger langs Hærvejen. Foreningens bestyrelse er sammensat af repræsentanter for de fremtidige brugere af herberger , herunder Dansk Vandrelaug, Dansk Cyklist Forbund, to rideforbund og flere pilgrimsforeninger.

Foreningen har indgået aftale med ejere af ejendomme der ligger i nærheden af Hærvejen mellem Viborg til Padborg om at deltage i projektet med indretning af herberger i tidligere landbrugsbygninger. De 10 første herberger blev indviet den 1. juni 2008. I sommeren 2010 indviedes endnu et herberg, et ved Kongeåen, hvor der manglede et overnatningssted.

Projektet med etablering af herberger langs Hærvejen begyndte som et konkurrenceforslag fra arkitekt Andreas Blinkenberg der indsendte et forslag til en idé- og projektkonkurrence udskrevet af Realdania om udnyttelse af bevaringsværdige bondegårde. Forslaget blev præmieret i oktober 2004. Projektet støttes af Fonden Realdania, der har medfinansieret indretningen af 10 herberger langs Hærvejen. Projektet støttes desuden af Friluftsrådet, amter og kommuner langs Hærvejen samt af EU-artikel 33 tilskud.

Et herberg består af et eller flere primitive soverum med køjesenge, et fælles toilet/baderum samt køkken med spiseplads, der etableres i tidligere staldbygninger eller lignende tomme bygninger. Det er et lavpriskoncept, der betyder, at en overnatning koster 80 kr. Etablering af 10-12 indendørs overnatningssteder langs Hærvejsruten er således et væsentlig led i udviklingen af Hærvejen som vandre- og pilgrimsrute. Bygningerne bruges som herberger i månederne juni, juli og august. For at kunne benytte herbergerne kræves et herbergspas der koster 70 kr., som kan købes på gårdene.

Eksterne henvisninger 
 Foreningens officielle hjemmeside 
 Pilgrimspræsten Elisabeth Lidell 

Foreninger fra Danmark
Etableret i 2005
Tony Estanguet

Tony Estanguet (født 6. maj 1978 i Pau, Frankrig) er en fransk sportsmand, der dyster i disciplinen
enerkano. Han har tre gange vundet verdensmesterskabet i sin klasse (2006, 2009, 2010) og har tre gange vundet
olympisk guld (i 2000, i 2004 og i 2012). Ved OL i Beijing i 2008 var han fanebærer for det franske hold.

Medaljer 
 Ridder af Légion d'honneur
 Kommandør af Ordre national du Mérite

Eksterne henvisninger

Kilder 

Kanoroere fra Frankrig
Riddere af Æreslegionen
Personer fra Pau
Helsingør Bordtennisklub

Helsingør Bordtennis Klub er en bordtennisklub i Helsingør. Klubben blev etableret i 1956 og har siden gjort sig bemærket med såvel danske mestre, landsholdsspillere, hold i elite-, 1. og 2. division samt et utal af sjællandske mesterskaber for såvel hold som individuelt.

Klubben er den eneste bordtennisklub i Helsingør Kommune under Dansk Bordtennis Union.

Referencer 

Bordtennisklubber i Danmark
Bordtennisklub
Ye Shiwen

Ye Shiwen (født 1. marts 1996 i Hangzhou i provinsen Zhejiang i Folkerepublikken Kina) er en kinesisk svømmer. 

Hun vandt olympisk guld ved sommer-OL 2012 i London i både 200 meter og 400 meter medley. Hun satte samtidig verdensrekord i 400 medley med tiden 4.28,43. Hun vandt også guld i 400 meter medley med tiden 2:07.57 som var ny olympisk rekord.

Referencer

Eksterne henvisninger 

Svømmere fra Kina
Personer fra Hangzhou
Olympiske mestre fra Kina
Olympiske medaljevindere i svømning
Medaljevindere fra Kina ved sommer-OL 2012
Verdensmestre i svømning
Kemp & Lauritzen

Kemp & Lauritzen A/S er Danmarks førende installationsvirksomhed med cirka 2.400 medarbejdere fordelt over hele landet.

Historie 
Virksomheden blev grundlagt den 16. december 1882 af Otto Niels Kemp (1845-1905) og Severin Lauritzen (1850-1924) under det nuværende firmanavn. Firmaet har siden starten beskæftiget sig med elektricitet, og fik senere også afdelinger for luftledningsanlæg, vandforsynings- og pumpeanlæg og varmemålere.

Siden slutningen af 1990'erne har Kemp & Lauritzen også arbejdet med ventilation, VVS og rørteknik, bl.a. via en fusion med A/S Rørbyg, og i foråret 2011 overtog Kemp & Lauritzen koncernen aktiviteterne i Glenco A/S. Sideløbende har firmaet også overtaget forskellige el-installatører, og i 2015 samledes firmaerne så under hovednavnet Kemp & Lauritzen.

Kilder og eksterne henvisninger 
 Danmarks ældste forretninger 1100-1911, Kraks Forlag 1950
 Kemp & Lauritzens hjemmeside – Historie og milepæle

Danske virksomheder etableret i 1882
Albertslund
Svømning under sommer-OL 2012 – 200m rygsvømning mænd

200 meter rygsvømning for mænd under sommer-OL 2012 fandt sted 1. og 2. august i London Aquatics Centre.

Program

Resultater

Indledende heat

Semifinaler

Semifinale 1

Semifinale 2

Finale

Reference 

200m rygsvømning mænd
Svømning under sommer-OL 2012 – 1500m fri mænd

1500 meter fri for mænd under sommer-OL 2012 fandt sted 3.og 4. august i London Aquatics Centre.

Program

Rekorder 
Før denne konkurrencen var de eksisterende verdens- og olympiske rekorder som følger:

Resultater

Indledende heat

Finale

Referencer 

1500m fri mænd
Nissens Trævarefabrik

Nissens Trævarefabrik, ofte blot kaldet "Nissen Langaa", var en dansk trævarefabrik i Langå.

Tidlige historie 
Virksomheden blev grundlagt som en bødkervirksomhed i Ullerslev på Fyn i 1890. Grundlæggeren var bødkermester Fritz Adolf Richard Bentley Nissen. På savværket fremstillede man stave og bunde til smørdritler og kødtønder, og i 1919 flyttede savværket til Langå for at få direkte adgang til tømmeret fra de store skove. Savværket voksede og gik i 1928 i arv til sønnen Hans Nissen. På det tidspunkt beskæftigede virksomheden ca. 30 mand. Hans Nissen indledte i 1930'erne en produktion af staver og bunde til almindelige tønder.

Danish Design 
Efter realeksamen i 1943 begyndte tredje generation, Richard Nissen, på fabrikken. Richard Nissen blev driftsleder i 1952, og han ændrede i 1950'erne afgørende trævarefabrikkens profil i retning af at være en producent af designgenstande. I 1955 påbegyndte Nissen produktionen af brugskunst i samarbejde med billedhuggeren Jens H. Quistgaard, og i 1957 købte han fabrikken af sin far. Richard Nissen har udtalt om samarbejdet: "I 1955 kom DANSK Design fra New York til Langå for at se vores modeller. Jeg havde ændret lidt på en af Quistgaards bakker, – givet den svungne håndtag med ståldyvler indeni. Da folkene fra DANSK Design så den og hørte prisen, råbte de til mig, Richard – we are in business". Nissens Trævarefabrik kom til at spille en store rolle i Danish Design-bølgen, og i en årrække beskæftigede Richard Nissen ca. 220 mennesker; mest lokale folk fra Langå og omegn. I 1970 opstod der imidlertid intern splid i DANSK Design, og Richard Nissen afbrød året efter samarbejdet og fortsatte på egen hånd.

Nissens Trævarefabrik var en af verdens største brugskunstproducenter i slutningen af 1970'erne, men 1980'erne var en hård tid for fabrikken, som i 1990 blev solgt til Bodum-koncernen.

Litteratur 
 Anders Have Espersen og Thomas Dickson: Form – fra tønder til trend, Kulturhistorisk Museum Randers 2009.

Kilder 
 Trævarefabrik – fra tønder til trend 
 "Et liv med træ", Bjerringbro Avis.

Byggematerialeproducenter i Danmark
Designvirksomheder i Danmark
Danske virksomheder etableret i 1890
Ophørt i 1990
Langå
Kronjyden

Kronjyden A/S Randers Fajance- og Stentøjsfabrik var en dansk keramisk virksomhed i Randers. Virksomheden blev stiftet i 1937, producerede brugsgenstande i fajance og stentøj og havde især succes i 1960'erne, hvor den markerede sig som del af Danish Design-bølgen. I 1959-60 skabte Jens H. Quistgaard Relief, et service i stentøj, som blev meget udbredt. Samarbejdet med Quistgaard var indledt 1957.

I 1972 overtog Bing & Grøndahl Kronjyden, og navnet Kronjyden udgik, men produktionen af de mest populære stel fortsatte indtil 1988, hvor fabrikken lukkede helt. I mellemtiden var Bing & Grøndahl blevet overtaget af Royal Copenhagen, som overtog produktionen af enkelte af Kronjydens gamle produkter.

Kilder 
 Kort historie hos Skovs Antik

Keramiske virksomheder i Danmark
Designvirksomheder i Danmark
Virksomheder i Randers
Etableret i 1937
Ophørt i 1972
Wilhelm Ludwig von Bissing

Wilhelm Ludwig von Bissing (12. februar 1682 i Löberitz – 8. april 1762 på Kreckow) var en preussisk general.

Han købte i 1743 herregården Kreckow i Mecklenburg-Strelitz for 27.000 Taler, hvor han i 1744 lod en ny hovedbygning opføre. Han lod også Kreckow Kirke genopføre i 1752 (kirketårnet i 1759) efter skader helt tilbage fra Trediveårskrigens tid.

Han ægtede general Ulrich Otto von Dewitz' enke Christiane Sophie von Lesten (Lehst?) (25. juli 1700 – 1753), datter af meklenborgsk landråd C.W. von Lesten til Dölitz.

Kilder 
 Slægtsside
 Kreckow Kirke
 Kreckow Slot

Generaler fra Preussen
Tyskere i 1700-tallet
Godsejere fra Tyskland
Hartvig H. Rambusch

Hartvig Heinrich Rambusch (18. juli 1894 i Sjørup ved Viborg – 3. oktober 1970) var en dansk landsretssagfører og modstandsmand, far til overarkivar Sigurd Rambusch.

Han var søn af distriktslæge Sigurd Rambusch og hustru Johanne, født Faartoft. Hartvig Rambusch blev uddannet cand.jur. i 1918 og tog herefter til Esbjerg, var først ansat som politifuldmægtig, fra 1921 dommerfuldmægtig, og fra 1933 til sin død drev han et sagførerfirma. Under besættelsen blev han i 1942 en del af modstandsorganisationen Frit Danmarks Esbjerg-gruppe, men blev arresteret af Gestapo i marts 1944. Rambusch gennemlevede så 14 måneders fangenskab, først i danske fængsler og lejre og sidst i KZ-lejren Neuengamme. Han overlevede opholdet og vendte hjem med De Hvide Busser.

Hartvig Rambusch varetog forskellige tillidsposter ved siden af sit hverv bl.a. som medlem af Esbjerg Byråd for Det Radikale Venstre fra maj 1943 til 45 (afbrudt af sin fængsling), bestyrelsesmedlem for Foreningen af besættelsestidens politiske fanger, formand for 4. Maj Kollegiet i Esbjerg, bestyrelsesmedlem af Frihedsfondens lokalkomité og lokalrepræsentant for Kammeraternes Hjælpefond. Han skrev manuskriptet Esbjerg-Neuengamme og retur om sine og andre esbjergenseres ophold i Neuengamme, og det blev i 1990 udgivet af sønnen Sigurd Rambusch ().

Kilder 
 
 
 
 Esbjerg Byhistoriske Arkiv 

Advokater fra Danmark
Personer fra Jylland
Medlemmer af Frit Danmark
Ofre for nazismen fra Danmark
Danskere i 1900-tallet
Kommunalbestyrelsesmedlemmer fra Det Radikale Venstre
Selvbiografer fra Danmark
Embedsmænd fra Danmark
Dansksprogede forfattere fra Danmark
Arne Østergaard

Arne Østergaard er en dansk trommeslager der har spillet i Fenders fra 1975-1978 og i Bamses Venner fra 1978-1985. Han har siden spillet i andre sammenhænge, bl.a. Heartbreak Hotel, Sky of Blue, Djursland Spillemændene samt forskellige bigbands.

Arne Østergaard er gået på pension, men har tidligere undervist i trommespil på Vejle Musikskole; han er stadig aktiv musikalsk.

Referencer 

Trommeslagere fra Danmark
Bamses Venner
Homalothecium

Homalothecium er en slægt af mosser med ca. 8 arter, hvoraf to findes i Danmark. Homalothecium betyder 'opret sporehus' (græsk: thecium sporehus).

Arterne i Homalothecium-slægten har alle længdefoldede, smalt trekantede blade med ribbe. Dioik.

 Gul Krumkapsel Homalothecium lutescens
 Krybende Silkemos Homalothecium sericeum

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .
 Smith, A. J. E. The Moss Flora of Britain and Ireland, 2004, Cambridge University Press, 
 Mogensen, G.S. & Goldberg, I. Danske navne for Tørvemosser, Sortmosser, og Bladmosser der forekommer i Danmark, 2005. PDF-dokument

Brachytheciaceae
Mosslægter
Brüsseler Zeitung

Brüsseler Zeitung var den tyske værnemagts avis i det besatte Belgien under 2. verdenskrig og som sådan underlagt den tyske general Alexander von Falkenhausen, der var chef for den militære forvaltning af Belgien og Nordfrankrig. Avisen var blot en ud af en lang række som blev udgivet i de forskellige besatte lande og fungerede som officielt tysk talerør under krigen. Avisen udkom i perioden 1. juli 1940 – 2. september 1944, dvs. umiddelbart inden byen blev befriet af Vestallierede styrker. Avisens chefredaktør var Heinrich Tötter.

Avisen må ikke forveksles med Deutsche-Brüsseler Zeitung, der udkom i 1847-1848 og var talerør for bl.a. Karl Marx.

Henvisninger 

Aviser fra Belgien
Brachytheciaceae

Brachytheciaceae er en familie af mosser. 12 af de omkring 49 slægter findes i Danmark.

Medlemmerne af denne familie er uregelmæssigt grenede eller enkelt fjergrenede mosser. Bladene er som regel tilspidsede og forsynet med ribbe og deres celler er lange og smalle (prosenkymatiske). Peristomet er dobbelt.

Danske slægter 

 Brachythecium
 Cirriphyllum
 Eurhynchium
 Homalothecium
 Kindbergia
 Oxyrrhynchium

 Pseudoscleropodium
 Scleropodium
 Rhynchostegiella
 Rhynchostegium
 Platyhypnidium
 Tomenthypnum

Kilder 
 Smith, A. J. E. The Moss Flora of Britain and Ireland, 2004, Cambridge University Press, 
 Mogensen, G.S. & Goldberg, I. Danske navne for Tørvemosser, Sortmosser, og Bladmosser der forekommer i Danmark, 2005.

 
Mosfamilier
Vandpolo under sommer-OL 2012

Vandpolo under Sommer-OL 2012 blev afviklet fra 29. juli til 12. august og foregik i Water Polo Arena. Der var en turnering for både mænd og kvinder med deltagelse af henholdsvis tolv og otte hold. Mændenes turnering blev vundet af Kroatien og kvindernes af USA.

Mænd 
Mændenes turnering havde deltagelse af tolv hold, der var fordelt i to puljer med seks hold i hver. Når man havde mødt hver modstander én gang, kvalificerede nr. 1-4 i hver pulje sig til slutspillet, dvs. kvartfinaler, semifinaler og finale/bronzekamp.

Gruppe A

Gruppe B

Slutspil

Kvinder 
Kvindernes turnering havde deltagelse af otte hold, der var fordelt i to puljer med fire hold i hver. Når man havde mødt hver modstander én gang, kvalificerede alle hold sig til slutspillet, dvs. kvartfinaler, semifinaler og finale/bronzekamp.

Gruppe A

Gruppe B

Slutspil

Referencer 

Sportsgrene under sommer-OL 2012
2012
Heinz Wodarczyk

Heinz Wodarczyk (12. marts 1922 – 1. januar 1945) var en tysk jagerpilot under 2. verdenskrig. Han er kendt fordi han i bogen og filmen Den Længste Dag får æren for sammen med oberstløjtnant Josef Priller at have gennemført det eneste tyske luftangreb på allierede styrker på invasionsstrandene på D-dag. Wodarczyk fløj en FW 190 i 4. Staffel af Jagdgeschwader 26. Han nedskød den 11. juni 1944 to P-38 Lightning jagerfly. 

Wodarczyk omkom senere under operation Bodenplatte den 1. januar 1945, da hans fly blev styrtede ned øst for Wijhe, 15 km syd for Zwolle i Holland. Årsagen til styrtet er ikke kendt, men det antages, at han var blevet ramt af antiluftskyts.

Henvisninger 

Tysklands militære personel i 2. verdenskrig
Piloter i Luftwaffe
Frank Ocean

Christopher Francis Ocean (født Christopher Breaux) er en R&B-sanger/-sangskriver fra USA, der primært er kendt under sit alias, Frank Ocean. Han har tidligere ageret sangskriver for musikere som Justin Bieber, John Legend og Beyonce. I 2010 blev han en del af den alternative hiphopgruppe OFWGKTA, og i 2011 udgav han sit anmelderroste debutmixtape, Nostalgia, Ultra. 
Frank Ocean aflyste sin tour i 2012. I 2013 kom han tilbage med en Europa tour, hvor han blandt andet optrådte i Danmark d. 27 juni. Frank Ocean kom tilbage til Danmark i forbindelse med Northside Festival. Dette var Frank Oceans første liveoptræden i tre år.

I 2012 udgav han sit egentlige debutalbum, Channel Orange, som blev rost af samtlige medier. Han blev efterfølgende nomineret til hele 6 Grammys.

Efter 4 års ventetid udgav Frank Ocean i efteråret 2016 henholdsvis to album. Først blev det visuelle album Endless udgivet, mens han dagen efter udgav Blonde.

Diskografi 
Nostalgia, Ultra (2011)
The Lonny Breaux Collection (2011)
Channel Orange (2012)
Unreleased, Misc (2013)
Endless (2016)
Blonde (2016)

Eksterne henvisninger 

 

Singer-songwritere fra USA
Pleurozium

Pleurozium (Fyrremos) er en slægt af mosser med kun en enkelt art.

 Trind Fyrremos Pleurozium schreberi

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .
 Smith, A. J. E. The Moss Flora of Britain and Ireland, 2004, Cambridge University Press, 
 Mogensen, G.S. & Goldberg, I. Danske navne for Tørvemosser, Sortmosser, og Bladmosser der forekommer i Danmark, 2005. PDF-dokument

Hylocomiaceae